**Naziv i adresa ustanove**

**Program obrazovanja**

**za stjecanje mikrokvalifikacije**

**pranje i održavanje odjeće, rublja i stolnog rublja**

**u smještajnom objektu**

**Mjesto, datum**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Turizam i ugostiteljstvo | | |
| **Naziv programa** | Program obrazovanja za stjecanje mikrokvalifikacije pranje i održavanje odjeće, rublja i stolnog rublja u smještajnom objektu | | |
| **Vrsta programa** | Osposobljavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa/ova ishoda učenja prema HKO-u** | SIU 1: Pranje i održavanje odjeće, rublja i stolnog rublja (razina 3 HKO) | | |
| **Obujam u bodovima (CSVET)** | **4 CSVET**  SIU 1: Pranje i održavanje odjeće, rublja i stolnog rublja (4 CSVET) | | |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** | | | |
| **Popis standarda zanimanja/skupova kompetencija** | **Popis standarda kvalifikacija / skupova ishoda učenja** | | **Sektorski kurikulum** |
| Standard zanimanja: Radnik u domaćinstvu smještajnog objekta / Radnik u domaćinstvu smještajnog objekta  <https://hko.srce.hr/registar/standard-zanimanja/detalji/588>  SKOMP 1: **[Održavanje odjeće i rublja smještajnog objekta](https://hko.srce.hr/registar/skup-kompetencija/detalji/983)**  <https://hko.srce.hr/registar/skup-kompetencija/detalji/983>  SKOM 2: **Korištenje uređaja za održavanje smještajnih jedinica, zajedničkih prostora smještajnog objekta i uređaja u praonici**  <https://hko.srce.hr/registar/skup-kompetencija/detalji/987> | Standard kvalifikacije: Radnik u domaćinstvu smještajnog objekta/ Radnica u u domaćinstvu smještajnog objekta  <https://hko.srce.hr/registar/standard-kvalifikacije/detalji/587>  SIU 1: Pranje i održavanje odjeće, rublja i stolnog rublja  <https://hko.srce.hr/registar/skup-ishoda-ucenja/detalji/15919> | |  |
| **Uvjeti za upis u program** | Kvalifikacija na razini 1 HKO  Najmanje navršeno 18 godina | | |
| **Uvjeti za stjecanje programa (završetka programa)** | * Stečenih 4 CSVET bodova * Uspješna završna provjera stečenih znanja usmenim i/ili pisanim provjerama te provjera vještina polaznika projektnim zadatcima, a temeljem unaprijed određenih kriterija vrednovanja postignuća   O završnoj provjeri vodi se zapisnik i provodi ju tročlano povjerenstvo.  Svakom polazniku nakon uspješno završene završne provjere izdaje se Uvjerenje o osposobljavanju za stjecanje mikrokvalifikacije pranje i održavanje odjeće, rublja i stolnog rublja u smještajnom objektu. | | |
| **Trajanje i načini izvođenja nastave** | Program obrazovanja za stjecanje mikrokvalifikacije pranje i održavanja odjeće, rublja i stolnog rublja u smještajnom objektu provodi se redovitom nastavom u trajanju od **100 sati**.  Ishodi učenja ostvaruju se dijelom vođenim procesom učenja i poučavanja u ustanovi u trajanju od 40 sati, a dijelom učenjem temeljnim na radu u smještajnim objektima različite vrste i kategorije u trajanju od 60 sati.  U okviru vođenog procesa učenja i poučavanja predviđene su i vježbe u specijaliziranim prostorima ustanove gdje se kroz situacijsku i problemsku nastavu simuliraju uvjeti iz svijeta rada.  Učenje temeljeno na radu integrirano je u program obrazovanja te se realizira izvan ustanove za obrazovanje odraslih u smještajnim objektima različitih vrsta i kategorija te obuhvaća izvršenje konkretnih radnih zadaća u stvarnim radnim kontroliranim uvjetima. | | |
| **Horizontalna prohodnost** | *(s obzirom na prethodno završene obrazovne cikluse te prethodno stečene kompetencije/kvalifikacije)* | | |
| **Vertikalna prohodnost** | *(s obzirom na prethodno završene obrazovne cikluse te prethodno stečene kompetencije/kvalifikacije)* | | |
| **Materijalni uvjeti i okruženje za učenje koji su potrebni za izvedbu programa** | **Materijalni uvjeti: uređaji za pranje, sušenje, glačanje i odražavanje čistim** perilice rublja za domaćinstvo smještajnog objekata, parna glačala i pribor za glačanje različite vrste odjevnih predmeta, stolnog i posteljnog rublja, kategorije sredstva za pranje i održavanje čistim odjeće, stolnog i posteljnog rublja u domaćinstvu smještajnog objekta  <https://hko.srce.hr/registar/skup-ishoda-ucenja/detalji/15919>  *Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.*  *Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.*  *Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.*  *Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.*  *Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih* [*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf)*, pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.*  *Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti.* | | |
| **Kompetencije koje se programom stječu:** | | | |
| 1. koristiti postupke održavanja različitih vrsta odjeće i rublja prema vrsti materijala 2. odabrati odgovarajuće sredstvo za pranje određene vrste odjeće, rublja i stolnog rublja smještajnog objekta prema vrsti materijala 3. održavati stolno rublje smještajnog objekta sukladno vrsti materijala 4. rukovati s uređajima za pranje, sušenje, peglanje i održavanje rublja smještajnog objekta | | | |
| **Načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške učenicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja.   Dobivenim rezultatima anketa dobiva se pregled uspješnosti izvedbe programa, kao i  procjena kvalitete nastavničkog rada.  Postupci vrednovanja usmjereni su na praćenje i provjeru postignuća prema ishodima učenja. Ono se provodi usmenim i pisanim provjerama znanja te provjerama stečenih vještina polaznika projektnim i problemskim zadatcima, a temeljem unaprijed određenih kriterija vrednovanja postignuća. | | |
| **Datum revizije programa** |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | Pranje i održavanja odjeće, stolnog i posteljnog rublja u smještajnom objektu | Pranje i održavanje odjeće, rublja i stolnog rublja | 3 | 4 | 40 | 60 | / | 100 |
| Ukupno: | | | | 4 | 40 | 60 | / | 100 |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **Pranje i održavanja odjeće, rublja i stolnog rublja u smještajnom objektu** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/15919>  Za izvođenje VPUP-a najmanje razina 6.st ili 6.sv HKO-a odgovarajućeg profila, a za izvođenje UTR-a najmanje razina 4.1. HKO-a odgovarajućeg profila (Kemijski čistač, Modno-laboratorijski tehničar i Tekstilno-kemijski tehničar i dr.). | | |
| **Obujam modula (CSVET)** | **4 CSVET**  SIU 1: Pranje i održavanje odjeće, rublja i stolnog rublja (4 CSVET) | | |
| **Načini stjecanja ishoda učenja (od –do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 40 sati (40 %) | 60 sati (60 %) | 0 sati (0 %) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je stjecanje kompetencija pranja, sušenja, glačanja i održavanja čistom odjeće, stolnog i posteljnog rublja u domaćinstvu smještajnog objekta odgovarajućim sredstvima za pranje, sukladno osnovnoj vrsti materijala - tekstilija i ekološkim mjerama pri odabiru i primjeni deterdženata, uz saznanje o važnosti primjene ekološkh sredstava za pranje radi zaštite okoliša. Polaznici bi trebali usvojiti i primjeniti protokole u domaćinstvu smještajnog objekta pri pranju, sušenju, glačanju i odražavanju čistom odjeće, stolnog i posteljnog rublja gostiju, primjenu načela zaštite na radu u domaćinstvu smještajnog objekta te na ekološki način razvrstavati i zbrinuti otpad.  Naglasak programa je na učenju temeljenom na radu odnosno praktičnom radu u domaćinstvu smještajnog objekta te podizanju svijesti o važnosti ekološkog pranja, sušenja, glačanja i održavanja čistom odjeće, stolnog i posteljnog rublja u domaćinstvu smještajnog objekta te razvrstavanja i zbrinjavanja otpada ekološki prihvatljiv način sukladno zaštitin okoliša. | | |
| **Ključni pojmovi** | *vrste odjevnih predmeta koje se mogu prati u domaćinstvu, stolno i posteljno rublje u domaćinstvo smještajnog objekta, osnovne vrste materijala – tekstilija, ekološka sredstva za pranje odjeće, stolnog i posteljnog rublja u domaćinstvu, održavanje čistom odjeće, stolnog i posteljnog rublja, postupci pranja i održavanja čistim rublja, protokoli u domaćinstvu smještajnog objekta pri pranju, sušenju, glačanju i odražavanju čistom odjeće, stolnog i posteljnog rublja gostiju, mjere zaštite na radu i zaštita okoliša* | | |
| **Oblici učenja temeljenog na radu** | Učenje temeljeno na radu provodi se kod poslodavca u konkretnom radnom okruženju. Na taj način polaznik se postupno uvodi u svijet rada te mu se omogućuje sudjelovanje u radnome procesu u kontroliranim uvjetima dok ne stekne potpune kompetencije predviđene programom mikrokvalifikacije.  Tako planirano provođenje učenja utemeljenog na radu ostvaruje se u suradnji s poslodavcima malih smještajnih objekata ili obiteljskih domaćinstava uz angažiranje mentora kod poslodavaca ili suradnjom s ustanovama za strukovno obrazovanje ili regionalnim centrima kompetentnosti temeljem ugovora o suradnji. Time se u program implementiraju nove prakse u procesu učenja i poučavanja, podiže kvaliteta obrazovanja te se ostvaruju suradnički odnos između ustanova za strukovno obrazovanje, gospodarstva i polaznika čime polaznika čine fleksibilnim, spremnijim i prilagodljivim za tržište rada. | | |
| **Literatura i specifična nastavna sredstva potrebna za realizaciju modula** | **Preporučena literatura:**   1. Vlado Galičić: Poslovanje hotelskog smještaja, Fakultet za menadžment u turizmu i ugostiteljstvu, Opatija, svibanj 2017. 2. David K.Hayes& Jack D.Ninemeier: Upravljanje hotelskim poslovanjem /Hotel Operations Management/ M Plus, Zagreb, 2005. 3. Pirija, D.: Standardi u turističkom ugostiteljstvu, Visoka škola za turizam, Šibenik, 2003.   **Specifična nastavna sredstva:**  oprema iuređaji (perilice, sušilice, pegle) u domaćinstvu smještajnih objekata različite vrste i kategorije; sredstva za pranje i održavanje različitih vrsta odjeće, rublja i stolnog rublja (deterdženti, omekšivači, posebna sredstva za njegu materijala koji se koriste u domaćinstvu namijenjeni za ugostiteljski smještajni objekt). | | |
| **Datum revizije programa** |  | | |

|  |  |  |
| --- | --- | --- |
| **Skup ishoda učenja iz SK-a:** | | **Pranje i održavanje odjeće, rublja i stolnog rublje** |
| **Ishodi učenja** | | |
| 1. razlikovati vrste sredstava za pranje i održavanje odjeće, rublja i stolnog rublja 2. primijeniti odgovarajuće sredstvo za pranje sukladno vrsti odjeće i materijala 3. primijeniti odgovarajuće postupke pranja i održavanja različitih vrsta odjeće i rublja smještajnog objekta sukladno vrsti materijala 4. primijeniti protokole smještajnog objekta prilikom pranja i peglanja odjeće gostiju | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustav ovoga modula je učenje temeljeno na radu koje se realizira u smještajnim objektima kod poslodavca uz osigurane potrebne materijalne i prostorne uvjete.  Tijekom učenja temeljenog na radu primjenjuju se stvarne radne situacije u praonici rublja u smještajnom objektu. Polaznici izvode zadatke koristeći usvojena teorijska znanja o osnovnim vrstama materijala - tekstilija prema vrstama odjevnih predmeta, stolnog i posteljnog rublja, sredstvima za pranje te postupcima održavanja čistim rublja i glačanja istih kao preduvjet za stjecanje daljnjih praktičnih ishoda učenja. Poseban naglasak se stavlja na upotrebu ekoloških sredstava za održavanje i pranje odjeće i rublja, uz pravilno razvrstavanje i zbrinjavanje otpada. Kod izvođenja svakog pojedinog zadatka, polaznik mora biti upoznat s izvorima opasnosti u domaćinstvu smještajnog objekta te primjenjivati postupke rada na siguran način, sukladno propisima kojima se uređuje sigurnost i zaštita na radu, pogotovo vezano za opremu, uređaje i sredstva za održavanje i pranje rublja u smještajnom objektu. | | |
| **Nastavne cjeline/teme** | 1. ***Osnovne podjela materijala - tekstilija, sredstava za pranje i održavanje čistim odjeće i rublja prema ekološkim načelima za domaćinstvo smještajnog objekta***  * *Vrste odjevnih predmeta, stolnog i posteljnog rublja* * *Osnovne podjela materijala - tekstilija za odjevne predmete, stolno i posteljno rublje* * *Vrste sredstva za pranje za odjevnih predmeta koji se mogu prati u domaćinstvu* * *Vrste stolnog i posteljnog rublja u domaćinstvu smještajnog objekta* * *Ekološka sredstva za pranje i održavanje odjeće, stolnog i posteljnog rublja za domaćinstvo smještajnog objekta*  1. ***Postupci pranja, sušenja, glačanja i održavanja čistom odjeće i rublja u domaćinstvu smještajnog objekta***  * *Uređajima za pranje, sušenje, glačanje i održavanje odjeće i rublja smještajnog objekta* * *Postupci pranja, sušenja, glačanja i održavanja čistim odjeće i rublja u domaćinstvu smještajnog objekta* * *Protokoli smještajnog objekta pri pranju, sušenju, glačanju i odražavanju čistom odjeće, stolnog i posteljnog rublja za gosta u domaćinstvu smještajnog objekta* * *Slaganje, pakiranje i odlaganje odjeće prema vrsti odjevnih predmeta, stolnog i posteljnog rublja u domaćinstvu smještajnog objekta,*  1. ***Zaštita na radu i zaštita okoliša u postupcima pranja u domaćinstvu smještajnog objekta***  * *Osnovna i posebna načela zaštite na radu u domaćinstvu smještajnog objekta* * *Vrste opasnosti i rizika pri pranju i održavanju rublja u domaćinstvu smještajnog objekta* * *Primjena odgovarajućih vrsta osobnih zaštitnih sredstva i primjena načela zaštite na radu u obavljanju poslova u domaćinstvu smještajnog objekta* * *Zaštita i briga o okolišu pri pranju odjeće, stolnog i posteljnog rublja u domaćinstvu smještajnog objekta* * *Ekološko zbrinjavanje otpada u domaćinstvu smještajnog objekta* | |
| **Načini i primjer vrednovanja skupa ishoda učenja** | | |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i odgojno-obrazovne skupine.  Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije/projektnih aktivnosti/usmene prezentacije i/ili pisanog rada, a na temelju unaprijed definiranih kriterija vrednovanja (analitičke i holističke rubrike za vrednovanje).  **Opis radne situacije i/ili projektnog zadatka:** Polaznik dobiva zadatak stvarne radne situacije iz praonice rublja određenog smještajnog objekta.  **Zadatak:** Polaznik dobiva rublje u domaćinstvu smještajnog objekta raznih vrsta odjevnih predmeta, stolnog i posteljnog rublja te ima zadatak razvrstati ih prema obojenju, tekstilijama i karakteristikama vrsta odjevnih predmeta, stolnog i posteljnog rublja te potrebnim procesima održavanja, pranja i glačanja za domaćinstvo. Potrebno je za svaku vrstu tekstilija i obojenja/rublja odabrati i primijeniti odgovarajući deterdžent, omekšivač i ukoliko je potrebno dodatno sredstvo za njegu materijala predviđeno za domaćinstvo smještajnog objekta. Pri odabiru sredstva za pranje važan je aspekt ekološke osvještenosti i brige za okoliš. Nakon pranja polaznik isto treba osušiti, izglačati, složiti i odražavati čistim odjevni predmet, stolno i posteljno rublje uz pridržavanje mjera zaštite na radu.  Polaznik također dobiva rublje gosta, koje treba sukladno protokolima smještajnog objekta oprati, osušiti, izglačati, održavati čistim i primjereno složiti, pakirati i odložiti na zato predviđeno mjesto kako bi se odražala čistom odjeća, stolno i posteljno rublje za gosta uz pridržavanje mjera zaštite na radu pri rukovanju priborom**, uređajima za pranje, sušenje, glačanje i održavanje odjeće i rublja u domaćinstvu smještajnog objekta.**  Važan je aspekt primjene odgovarajućeg ekološkog sredstva za pranje i održavanje čistim rublja u domaćinstvu te aspekt posebnih zahtjeva gosta prema informacijama nadređenih, npr. osjetljivost na određene deterdžente i omekšivače rublja, zbog kojih polaznik mora primijeniti odgovarajuće sredstvo.  Nakon svake faze rada s rubljem polaznik treba razvrstati otpad te ga pravilno i ekološki zbrinuti.  **Vrednovanje:** Pomoću unaprijed definiranih kriterija za elemente vrednovanja (osnovene vrsta tekstilija, odabir sredstava za pranje, odabir postupka pranja i glačanja rublja u domaćinstvu, prilagođavanje potrebama gostiju pri odabiru sredstava, uvažavanje uputa nadrešenih) vrednuje se pravilno izvedena vježba. Vrednuje se pridržavanje načela zaštite na radu te ekološko zbrinjavanje otpada. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)* | | |

|  |
| --- |
| **\*Napomena:**  *Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |